EkBass/fiwiki-20250220-pages-articles huggingface dataset:
Odin (nimi)

Odin on pohjoismainen miehen etunimi. Se on kansallisromanttisella aikakaudella käyttöön otettu etunimi, joka on omaksuttu skandinaavisesta mytologiasta. Ylijumala Odin oli skandinaavisten kansojen palvoma Valhallan hallitsija, runoilijoiden ja sotureiden suojelija sekä sodan, kuoleman, myrskyn ja viisauden jumala. Nimen pohjana saattaa olla muinaisskandinaavinen adjektiivi óðr, jonka merkitys on ’raivoisa’. Digi- ja väestötietoviraston mukaan Odin on vuoden 2019 loppuun mennessä ollut Suomessa virallisena nimenä 215 henkilöllä. Etunimitilaston tietojen perusteella Odin-nimisiä lapsia on syntynyt eniten 2010-luvulla. Odinin nimipäivä on suomenruotsalaisessa kalenterissa 4. huhtikuuta. Suomalaisessa kalenterissa on samana päivänä muinaissuomalaisen ukkosjumalan nimi Ukko.Mytologian sanakirja, s. 225. ==Tunnettuja Odineja== *Odin Finell (1896–1960), suomalainen poliisi ja helluntailainen lähetystyöntekijä *Odin Koskinen (1904–1985), suomalainen keilaaja ==Lähteet== Luokka:Etunimet
A United Kingdom

A United Kingdom on Amma Asanten ohjaama brittiläinen draamaelokuva vuodelta 2016. Elokuva perustuu Botswanan kruununperillisen Seretse Khaman ja Ruth Williamsin romanssiin, joita elokuvassa näyttelevät David Oyelowo ja Rosamund Pike. Elokuva sai ensi-iltansa Isossa-Britanniassa 25. marraskuuta 2016 ja Suomessa 21. huhtikuuta 2017.Elonet == Juoni == Vuonna 1947 Seretse Khama, 26-vuotias Betšuanamaan kruununprinssi, opiskelee Englannissa lakia ja tapaa siellä 24-vuotiaan konttoristin Ruth Williamsin. Heidän rakkauttaan ja avioliittoaan vastaan taistelevat niin molempien perheet kuin myös brittien ja Etelä-Afrikan viranomaiset. == Näyttelijät == == Lähteet == == Aiheesta muualla == * Luokka:Vuoden 2016 brittiläiset elokuvat Luokka:Elämäkertaelokuvat
Åbyälven

Åbyälven on Ruotsissa Norrbottenin läänissä virtaava 153 kilometriä pitkä joki, joka muodostaa Åbyälvenin vesistössä sen 169 kilometriä pitkään pääuoman alajuoksun. Joen valuma-alueen pinta-ala on 1 344 neliökilometriä ja se laskee Pohjanlahden Perämereen Åbynissa Skellefteån kunnassa. 430 Pääuoman osuudet Pääuoman osuudet nimi pituus (km) Åbyälven 104 Sodokselet Åbyälven 3 Östra Kikkejaure Åbyälven 5 Serrejaure Åbyälven 10 Vuotnersjön Åbyälven Guorpajaure 7 Åbyälven Auktsjaursjön Granträskån 2 Hundträskbäcken 3 Lähteet: 1 = Lähteet: 1 = == Vesivoima == Joessa on yksi vesivoimalaitos Hednäs, joka tuottaa sähköä 2,2 megawattin teholla noin 9,0 gigawattituntia vuodessa. == Lähteet == === Viitteet === * Luokka:Ruotsin joet
Byskeälven

Byskeälven on Ruotsissa Norrbottenin läänissä virtaava 130 kilometriä pitkä joki, joka muodostaa Byskeälvenin vesistössä sen 196 kilometriä pitkän pääuoman alajuoksun. Pääuoma alkaa Stenträsketin tunturipurona yli 460 metrin korkeudessa. Joen valuma-alueen pinta-ala on 3 662 neliökilometriä ja se laskee Pohjanlahden Perämereen Byskessä Skellefteån kunnassa. == Lähteet == === Huomautuksia === === Viitteet === * Luokka:Ruotsin joet
Bureälven

Bureälven on Ruotsissa Västerbottenin ja Norrbottenin lääneissä virtaava 86 kilometriä pitkä joki, joka muodostaa Bureälvenin vesistön pääuoman alajuoksun. Joen valuma-alueen pinta-ala on 1 046 neliökilometriä ja se laskee Pohjanlahden Perämereen Skellefteån Bureåssa. Jokea on jonkin verran muokattu vesivoiman tarpeisiin. == Vesivoima == Bureälvenissä 4 vesivoimalaitosta: Falmarksforsen, Mjödvattsforsen, Lappvattshedens Kvarn AB ja Stormyrforsen. Voimaloiden yhteisteho on 1,9 megawattia ja niiden vuosituotanto on noin 7,0 gigawattituntia. == Lähteet == === Huomautuksia === === Viitteet === * Luokka:Ruotsin joet
Etiopian ilmavoimat

Etiopian ilmavoimat on Etiopian puolustusvoimien ilmapuolustuksesta vastaava puolustushaara. Ilmavoimien komentaja on Yilma Merdassa. Ilmavoimat käyttää kalustonaan muun muassa MiG-21-, MiG-23- ja Suhoi Su-27 -hävittäjiä. == Lähteet == == Aiheesta muualla == Luokka:Etiopian asevoimat Luokka:Ilmavoimat
GD-ROM

GD-ROM (Gigabyte Disc Read Only Memory) on Segan käyttämä optinen levy, jota käytettiin Sega Dreamcast -konsolissa sekä Sega NAOMI -kolikkopelialustassa. GD-ROM on Yamahan kehittämä muoto. GD-ROM pystyi tallentamaan yhden gigatavun verran tietoa kun taas standardi CD-ROM pystyi tallentamaan 650-700 megatavua tietoa. NAOMI-alustalla optisen median sisältö ladattiin muistiin ja varsinainen asema menee odotustilaan: Segan tuotekehityksen mukaan tällä ratkaistiin jatkuvan päälle/pois syklien aiheuttama rasite sekä pölyn ja savun sieto käyttöpaikoissa kotikäyttöön verrattuna. Sega lopetti GD-ROM -tuotannon helmikuussa 2007. == Lähteet == Luokka:Digitaaliset tallennusmediat Luokka:Sega Luokka:Yamaha
Amma Asante

Amma Asante (s. 13. syyskuuta 1969) on brittiläinen ohjaaja ja käsikirjoittaja. Asanten ensimmäinen ohjaustyö oli A Way of Life vuonna 2004, josta hänet palkittiin parhaan ohjaajatulokkaan Bafta-palkinnolla. Hänen seuraava ohjaustyönsä oli Belle vuonna 2013. Kolmas pitkä elokuva A United Kingdom sai ensi-iltansa vuonna 2016. Asanten vanhemmat ovat kotoisin Ghanasta, mutta hän itse varttui Lambethissa Lontoossa. == Lähteet == == Aiheesta muualla == * Luokka:Elävät henkilöt Luokka:Vuonna 1969 syntyneet Luokka:Brittiläiset elokuvaohjaajat
Żaryn piirikunta

Żaryn piirikunta () on Puolan piirikunta Lubuszin voivodikunnassa. Sen väkiluku oli vuoden 2019 lopussa 96 111\. Piirikunta jakautuu Łęknican ja hallintokeskus Żaryn kaupunkikuntiin sekä kahdeksaan maalaiskuntaan (Brody, Jasień, Lipinki Łużyckie, Lubsko, Przewóz, Trzebiel, Tuplice sekä Żary). Żaryn piirikunnan pinta-alasta 53,9 prosenttia oli metsän peitossa vuonna 2018. Sillä on yhteistä rajaa Krosnon, Zielona Góran, Żagańin ja Zgorzelecin piirikuntien sekä Saksan Brandenburgin ja Saksin osavaltioiden kanssa. Żaryn piirikunnan työttömyysaste oli vuoden 2018 lopussa 5,2 prosenttia. Vuoden 2019 lopussa Żaryn piirikunnassa oli 96 111 asukasta, joista 51,4 prosenttia naispuolisia ja 48,6 prosenttia miespuolisia. Puolan väestönlaskennassa 2011 väkiluvun laskettiin olevan 99 896 ja sen ennakoidaan vuoteen 2050 mennessä pienenevän 78 243 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 17,4 prosenttia, työikäisten 61,1 prosenttia ja eläkeikäisten 21,5 prosenttia väestön keski-iän ollessa 41,8 vuotta. Vuonna 2019 piirikunnassa syntyi 772 lasta. == Lähteet == Luokka:Lubuszin piirikunnat
Meidän joulu

”Meidän joulu” on Jannika B:n kappale, jonka hän on kirjoittanut Vain elämää -televisiosarjan joulujaksoon. Kappaleen ovat tuottaneet Antti Hynninen ja Heviteemu. Kappale kuultiin ensimmäisen kerran Vain elämää -musiikkiohjelman 11. tuotantokauden toisessa joulujaksossa. Kappaleen tarina on kertoa, mistä joulussa on oikein kyse. == Kappaleet == # == Listasijoitukset == Lista Paras sijoitus Suomen virallinen singlelista – Suomen virallinen latauslista – Radiolista – == Lähteet == Luokka:Vuoden 2020 kappaleet Luokka:Jannika B:n kappaleet Luokka:Suomalaiset joululaulut
Suomen Pelastuskoiraliitto

Suomen Pelastuskoiraliitto ry (SPeKL) on pelastusalan vapaaehtoisjärjestö, joka toimii pelastuskoiratoimintaa harrastavien yhdistysten keskusjärjestönä Suomessa. Pelastuskoiraliitto kehittää pelastuskoiratyötä yhdessä poliisin, palo- ja pelastusviranomaisten sekä muiden pelastusalan järjestöjen kanssa. Pelastuskoiraliitto on Vapaaehtoisen pelastuspalvelun (Vapepa) ja Suomen pelastusalan keskusjärjestön (SPEK) aktiivinen jäsen. Pelastuskoirayhdistykset kouluttavat koiria ja niiden ohjaajia työskentelemään Vapaaehtoisen pelastuspalvelun hälytysryhmissä. Suomen Pelastuskoiraliittoon kuuluu 41 pelastuskoirayhdistystä, joissa oli yhteensä 1222 jäsentä tai kannatusjäsentä. Pelastuskoiraliiton jäsenyhdistyksissä oli 47 hälytysryhmää, joissa on 586 jäsentä ja 109 hälytyskelpoista koiraa (tilanne 31.12.2021). Osallistuakseen hälytyksiin koirakon on läpäistävä viranomaisten käyttöönottotarkastus eli Virta. == Lähteet == Luokka:Suomalaiset pelastusalan järjestöt
Rickleån

Rickleån on Ruotsissa Västerbottenin ja Norrbottenin lääneissä virtaava 47 kilometriä pitkä joki, joka muodostaa 142 kilometriä pitkän Rickleånin vesistön pääuoman alajuoksun. Joen valuma-alueen pinta-ala on 1 649 neliökilometriä ja se laskee Pohjanlahden Perämereen Bygdeån kylän lähellä Robertsforsissa. Vesistöä on muokattu jonkin verran vesivoiman tarpeisiin. == Vesivoima == Rickleånin pääuomassa on 5 vesivoimalaitosta: Bruksfors, Sågforsen, Fredriksfors, Älglund ja Bygdsiljum. Vesistön sivu-uomissa Tallånissa on vielä yksi voimala Forsliden. Voimaloiden yhteisteho on 10,0 megawattia ja niiden vuosituotanto on noin 47,2 gigawattituntia. == Lähteet == === Huomautuksia === === Viitteet === Luokka:Rickleånin vesistö Luokka:Ruotsin joet
Much Brass

Much Brass on Nat Adderley Sextetin albumi. == Kappaleet == # # # # # # # # == Kokoonpano == * Nat Adderley – kornetti * Slide Hampton – tuuba (kappale: 1), poasuuna (kappaleet 2–7) * Wynton Kelly – piano * Sam Jones – kontrabasso (kappaleet 2–8), sello (kappale: 1) * Laymon Jackson – kontrabasso (kappale: 1), tuuba (kappaleet 2–8) * Albert Heath – rummut == Arviot == * Allmusic: http://www.allmusic.com/album/mw0000177152 == Lähteet == == Aiheesta muualla == * Much Brass discogs.com -sivustolla Luokka:Vuoden 1959 albumit
Sävarån

Sävarån on Ruotsissa Västerbottenissa virtaava 112 kilometriä pitkä joki, joka muodostaa Sävarånin vesistön 125 kilometriä pitkän pääuoman alajuoksun. Pääuoma alkaa Lossmenträsketistä, jonka vedenpinta on 262 metriä mpy. Joen valuma-alueen pinta-ala on 1 161 neliökilometriä ja se laskee Pohjanlahden Perämereen Uumajan Sävarissa. Vesistössä on Sävarin vesivoimalaitos, joka tuottaa sähköä 0,3 megawattin teholla noin 1,4 gigawattituntia vuodessa. == Lähteet == === Huomautuksia === === Viitteet === * Luokka:Ruotsin joet
Vladimir Lebedev

Vladimir Petrovitš Lebedev (, 20. heinäkuuta 1869 Moskova – 1939 Leningrad) oli venäläinen kirjailija ja toimittaja. Vladimir Lebedev jäi varhain orvoksi ja kasvoi setänsä, kirjailija Nikolai Lebedevin luona Pietarissa. Hän opiskeli yksityiskouluissa ja katolisessa kirkkokoulussa ja alkoi kirjoittaa jo nuorena runoja. Lebedev julkaisi useita runokokoelmia, historiallisen runoelman sekä etupäässä koulunuorisolle tarkoitettuja historiallisia kertomuksia. Hänen tuotantonsa on taiteellisesti vähäarvoista, mutta sen teemat herättivät myötätuntoa konservatiivisissa piireissä. Lebedev toimi myös ulkomaisen runouden venäjäntäjänä. Lebedev työskenteli sanoma- ja aikakauslehtien toimittajana 1890-luvulta lähtien. Vuonna 1899 hän muutti Finljandskaja gazetan aputoimittajaksi Helsinkiin ja oli lehden vastaava toimittaja vuosina 1907–1911. Suomessa työskennellessään Lebedev ”palveli Venäjän asiaa ja pyrki torjumaan paikallisen lehdistön hyökkäyksiä Venäjän hallituksen toimia vastaan”. Suomen senaatti myönsi hänelle 4 000 markan vuotuisen eläkkeen vuonna 1911. Lebedev on venäjäntänyt muun muassa Runebergin Vänrikki Stoolin tarinoita. Hänen Suomen-kokemuksiinsa perustuu lastenkirja Za tjulenjami (”Hylkeitä metsästämässä”, 1914). Venäjän vallankumouksen jälkeen Lebedev työskenteli kustannustoimittajana ja teatteriarvostelijana. ==Lähteet== ==Aiheesta muualla== * Vladimir Lebedevin teoksia Lib.ru-sivustolla Luokka:Venäläiset kirjailijat Luokka:Venäläiset toimittajat Luokka:Vuonna 1869 syntyneet Luokka:Vuonna 1939 kuolleet
Paul Darby-Dowman

Paul Darby-Dowman (s. 25. marraskuuta 1977 Chertsey, Surrey, Englanti) on brittiläinen ratameloja. Darby-Dowman edusti Isoa-Britanniaa Atlantan kesäolympialaisissa 1996, Sydneyn kesäolympialaisissa 2000 ja Ateenan kesäolympialaisissa 2004. Atlantassa 1996 hän karsiutui 1 000 metrin kajakkikaksikossa välierissä parinaan Grayson Bourne. Sydneyssä 2000 hän kilpaili yhdessä Ross Sabbertonin kanssa karsiutuen välierissä 500 metrin ja 1 000 metrin kajakkikaksikoissa. Ateenassa 2004 Darby-Dowman sijoittui 1 000 metrin kajakkikaksikossa seitsemänneksi parinaan Ian Wynne. EM-kilpailuissa hän saavutti yhden pronssimitalin Poznańissa 2004. Darby-Dowman on pituudeltaan 185-senttimetrinen ja painaa 93 kilogrammaa. == Lähteet == Luokka:Brittiläiset melojat Luokka:Vuonna 1977 syntyneet Luokka:Elävät henkilöt
Ansaldo-Lancia 1Z

Ansaldo-Lancia 1Z oli Italiassa valmistettu panssariauto. Vuonna 1915 valmistukseen tullutta autoa käytettiin ensimmäisessä maailmansodassa, Etiopiassa, Espanjassa ja tosiessa maailmansodassa. ==Piirteet== Ansaldo- Lancia 1Z oli Italian ensimmäinen sarjatuotettu panssariauto jota käytettiin ensimmäisessä maailmansodassa. Sen kehitystyö valmistui vuonna 1915 ja valmistus alkoi vielä saman vuoden aikana. Panssariauton pohjana toimi ensin Lancian Lancia 25/35 HP ja myöhemmin Lancia 1Z -kuorma-auto. Auton miehistöön kuului kuusi jäsentä. Aseistuksena oli kolme Maxim- tai Fiat-konekivääriä. Tykkitorni oli kaksiosainen. Päätykkitornissa oli kaksi konekivääriä ja sen päällä oli vielä toinen yksikonekiväärinen torni. Ylimmäinen oli tarkoitettu ilmatorjuntaan. Auton panssaroinnin paksuus oli 4 mm. Ensimmäisten autojen moottorien teho oli 30 hevosvoimaa ja vuoden 1917 malleissa 60. Ansaldo-Lancia 1ZM oli vuonna 1918 valmistukseen tullut jatkokehitelty malli, josta poistettiin ylin torni. Konekiväärit vaihtuivat malliin St. Étienne ja yksi niistä siirrettiin poistetusta tornista auton takaosaan. 1ZM painoi 4,2 tonnia. Korkeutta sillä oli 2,38 metriä, leveyttä 1,82 metriä ja pituutta 5,4 metriä. Sen suurin nopeus tiellä oli 70 km/h ja toimintasäde 500 km. ==Käyttö== Ansaldo-Lancia 1Z-panssariautoja valmistettiin kaikkiaan 150 kappaletta. Autoista muodostettiin ensin vuonna 1916 kuusi omaa joukkuettaan. Niitä käytettiin hyvin onnistuneesti Capretton taistelua seuranneen vetäytymisen aikana. Vuonna 1918 Italian Comando Supremo antoi uudet ohjeet autojen käytöstä. Lokakuussa 1918 autoja oli 17 joukkuetta, joista kuhunkin kuului seitsemän autoa. Joukkueet liitettiin ratsuväen ja rynnäkköjoukkojen divisiooniin rynnäkköarmeijakunnassa (Corpo d’Armata d’Assalto). Vittorio Veneton taistelun aikana eräs kolmen auton joukko otti 700 itävaltalaista sotavankia huoltokolonnassa ja valtasi myöhemmin kaksi tarvikkeita Tireisteen kuljettanutta junaa. Jonkin aikaa myöhemmin autoja käytettiin itävaltalaisen 58. divisioonan esikunnan valtaukseen. Niin sanotut rynnäkköyksiköt lakkautettiin vuonna 1921, mutta Ansaldo-Lancia 1Z-panssariautot säilytettiin käytössä. Sodan jälkeisenä aikana ne alkoivat kuitenkin jäädä teknisestä kehityksestä jälkeen ja ne jäivät italialaisessa strategisessa ajattelussa taka-alalle. Joitakin autoja käytettiin Italian–Etiopian sodassa 1935–1936 ja kahdeksan auton joukkue lähetettiin Espanjan sisällissodan rintamalle. Auto jäi selvästi alakynteen neuvostoliittolaiseen BA-6-panssariautoon verrattuna, mikä johti uusien italaisten mallien valmisteluun. Kesäkuussa 1940 autoja oli vielä 34 Italiassa ja sen siirtomaissa. ==Lähteet== Luokka:Italian asevoimat Luokka:Ensimmäisen maailmansodan panssariautot
Kernowite

Kernowite on arsenaattimineraali, koontumukseltaan Cu2Fe(AsO4)(OH)4·4H2O. Se tunnistettiin 220 vuotta vanhasta kivinäytteestä, ja se muistuttaa Liroconite- mineraalia erona se että ensinmainittu sisältää rautaa tehden siitä vihertävää ja jälkimmäinen alumiinia joka on sinertävää. Mineraali on saanut nimekseen kernowite, joka tarkoittaa Cornwallia paikallisella kelttiläisellä kielellä. ==Lähteet== Luokka:Arseeniyhdisteet Luokka:Kupariyhdisteet
Mauritius Broadcasting Corporation

Mauritius Broadcasting Corporation (MBC) on Mauritiuksen kansallinen yleisradioyhtiö. Se perustettiin kesäkuussa 1964. Yhtiön rahoitus muodostuu mainonnasta ja televisiomaksuista. Ensimmäiset televisiolähetykset alkoivat 1964, ja vuonna 1965 käynnistettiin virallisesti ensimmäiset päivittäiset iltalähetykset. Mustavalkoisista lähetyksistä alettiin luopua vuonna 1973, ja vuoteen 1978 mennessä MBC oli täysin varustettu väriohjelmien lähettämistä varten. == Lähteet == == Aiheesta muualla == * Viralliset verkkosivut *
Albanianvuoristokoira

Albanianvuoristokoira (qen t'bani shqiptarë-rudanat) on nimestään huolimatta kosovolainen koirarotu. Sillä ei ole FCI:n tunnustusta, mutta sekä Kosovon Kennelliitto (Federata Kinologjike e Kosovës), Ukrainan KennelunioniAlbanian Mountain Dog. Federata Kinologjike e Kosovës, 10.2.2009. Ukrainian Kennel Union. Haettu 23.12.2020. että Belgian Kennelliitto (Société Royale Saint- Hubert)Qen T'Bani Shqiptarë-Rudanat. Société Royale Saint-Hubert. Haettu 23.12.2020. ovat virallisesti hyväksyneet sen roduksi. == Ulkonäkö == Albanianvuoristokoiran koko vaihtelee keskikokoisesta kookkaaseen. Se on olemukseltaan elegantti, voimakas ja nopea. Pää on hieman pitkänomainen, takaa ja sivusta katsottuna hieman pyöristynyt, pituudeltaan 40 % säkäkorkeudesta. Kallo kattaa 57 % pään kokonaispituudesta. Otsapenger on selvästi erottuva ja hieman korostunut. Silmien väri on pähkinänruskea, vaihdellen vaaleasta tummaan. Korvat ovat riippuvat, pitkät ja kolmionmuotoiset. Kuono on hieman pitkänomainen olematta suippo, kirsu aina musta. Purenta voi olla leikkaava tai tasapurenta. Runko on lihaksikas, ylälinja suora sään kohdalta lantioon asti, jonka kohdalla se laskee loivasti alas. Selkä on lihaksikas, vahva ja vaakasuora. Häntä on paksu, erityisesti tyvestään, ja se kannetaan sirpinmuotoisena. Karvapeite on lyhyt ja tiheä, maksimissaan 7 cm pitkä. Kaikki värit ja väriyhdistelmät sallitaan, mutta kaksi- tai kolmivärisillä päävärin tulee kattaa 80 % koko karvapeitteen väristä. Urosten säkäkorkeus on noin 65–72 cm ja paino 45–55 kg, nartuilla vastaavat mitat ovat 60–67 cm ja 35–45 kg. == Luonne ja käyttäytyminen == Rotu on rohkea ja tasapainoinen. Se on hyvin omistajaansa kiintynyt ja lapsia kohtaan kärsivällinen, mutta vieraita kohtaan varautunut, toisinaan jopa aggressiivinen. Siitä saa erinomaisen vahtikoiran ja helppohoitoisen karjakoiran. == Alkuperä == Rotu on peräisin 1800-luvulta, ja se levisi 1990-luvulla ympäri Albaniaa ja Kosovoa. Sitä kuitenkin kutsuttiin eri nimillä alueesta riippuen: Kosovossa lyhytkarvaiset vuoristokoirat tunnettiin nimellä rudanat erotukseksi pitkäkarvaisesta illyrianpaimenkoirasta. Pohjois-Albaniassa paikalliset koirat vastaavasti tunnettiin nimellä qen stani ("lammaskoira") eli qen t'bani ja Etelä-Albaniassa nimellä qen bariu ("paimenkoira"). Sekä Kosovossa että Albaniassa maanviljelys oli vielä 1990-luvullakin ainoa kannattava elinkeino, joten albanianvuoristokoiraa tarvittiin yhä karjan hengissä selviytymiseen. Rodun edustajia oli tapana pitää aina kytkettyinä, sillä ne olivat aggressiivisia ja niillä oli korkea vahtivietti, minkä vuoksi niitä alettiin kutsua "ketjukoiriksi". == Lähteet == Luokka:FCI:n ulkopuoliset rodut Luokka:Vuoristokoirat Luokka:Eurooppalaiset koirarodut
Ellida (nimi)

Ellida on Pohjoismaissa käytetty naisen etunimi. Sen rinnakkaismuotona esiintyy nimiasu Elida. Ellidaa ja Elidaa muistuttavia nimiä tunnetaan useissa kielissä, mutta Skandinaviassa lähtömuotona on pidetty muinaisislantilaista nimeä Elliði, joka merkitsee ’nopeasti purjehtivaa’. Ruotsalaisen Esaias Tegnérin runoteoksessa Frithiofs saga (1825) mainitaan Ellida-niminen laiva, mikä on vaikuttanut nimen leviämiseen. Digi- ja väestötietoviraston mukaan Suomessa on vuoteen 2020 mennessä tilastoitu 718 Ellida-nimistä ja 369 Elida- nimistä naista. ==Nimipäivät== Ellida-nimi sisältyi suomenruotsalaiseen almanakkaan vuosina 1929–1949. Nimipäivä oli 8. lokakuuta.Blomqvist, Marianne: Förteckning över förnamnen i den finlandsvenska almanackan 1810–2000. – Norjassa Elidalla on nimipäivä 12. heinäkuuta. ==Tunnettuja Ellidoja== *Ellida Erling (1869–1952), suomalainen kirjailija ==Kuvitteellisia Ellidoja== *Ellida Wangel, henkilöhahmo Henrik Ibsenin näytelmässä Merenneito (1888) ==Lähteet== ==Aiheesta muualla== * Etunimien taivutus: Ellida (Kotimaisten kielten keskuksen verkkojulkaisu) Luokka:Etunimet
Grigori Okulov

Grigori Andrejevitš Okulov (, 1791 – 1837 Pietari) oli Venäjän ensimmäisen suomen kieliopin laatija. Grigori Okulov polveutui karjalaisesta Okulovien pappissuvusta. Hän syntyi todennäköisesti Salmissa, jossa hänen isänsä työskenteli ensin diakonina ja sittemmin pappina. Perhe muutti vuonna 1803 Sortavalaan ja vuonna 1805 Kitelään. Näillä paikkakunnilla Grigori oppi Salmin murteen lisäksi myös suomea. Okulov opiskeli ilmeisesti ensin Pietarin ortodoksisessa hengellisessä seminaarissa ja sen jälkeen Aleksanteri Nevskin akatemiassa. Vuonna 1812 hän osallistui Venäjän isänmaalliseen sotaan. Okulovilla lienee ollut vaikutusvaltaisia suojelijoita kuten runoilija ja valtiomies Dmitri Hvostov. Pietarin siviilioikeuden sihteerinä työskennellyt Okulov nimitettiin vuonna 1828 Pietarin hengellisen seminaarin ensimmäiseksi suomen kielen opettajaksi. Vuonna 1833 hän täydensi kielitaitoaan Helsingin yliopistossa. Okulovin opettajakaudella seminaarin suomen opiskelijoiden määrä kolminkertaistui. Hän laati venäläis-suomalaisen aapisen, ensimmäisen venäläisen suomen kieliopin (Grammatika finskogo jazyka, 1836) ja suomensi lyhyen raamatunhistorian ja katekismuksen. Okulov tunnetaan myös venäläisenä runoilijana. Hän kirjoitti oodeja isänmaallisesta sodasta, Nikolai I:n valtaannoususta ja voitosta Persian sodassa, joista jälkimmäinen joutui sensuurin kieltämäksi. Okulov julkaisi myös kiistakirjoituksen, jossa hän arvosteli kirjailija Aleksandr Izmailovia. Okulovin kielioppi sai myönteisen arvion ja hänelle oltiin myöntämässä siitä palkintoa. Sitä ennen hänet erotettiin opettajanvirastaan epäsäännöllisyytensä ja humalaisten toilailujensa takia. Okulov kuoli köyhäinsairaalassa. ==Teoksia== * Christillisen opin alku eli Lyhykkäinen Pyhän Raamatun historia ja Lyhykkäinen katechismus. Sankt-Peterburg, 1833 (1836). * Grammatika finskogo jazyka: sotšinjonnaja dlja prepodavanija v S. Peterburgskoi duhovnoi seminarii. Sankt- Peterburg, 1836. Teoksen verkkoversio * Venäjän ja suomen aapis-kirja. Sankt- Peterburg, 1833. Teoksen verkkoversio ==Lähteet== Luokka:Karjalaiset henkilöt Luokka:Venäläiset kielitieteilijät Luokka:Venäläiset runoilijat Luokka:Vuonna 1791 syntyneet Luokka:Vuonna 1837 kuolleet
Merkkitorkkuja

Merkkitorkkuja (Mogurnda spilota) on torkkujien heimoon kuuluva äärimmäisen uhanalainen kalalaji. Merkkitorkkujan maksimipituus on 13 senttimetriä. Merkkitorkkuja elää Papua-Uuden-Guinean eteläisellä ylänköalueella Kutubujärvessä. Elinympäristön muutokset, jotka johtuvat maakaasun ja öljyn poraamisesta alueella, ovat johtaneet lajin uhanalaisuuteen. Putkien vetäminen on saastuttanut kosteikkoalueita, ja pumppaus on saattanut vaikuttaa pohjaveden tasoon. Vuosina 2012–2013 havaittiin laajoja kalakuolemia. Tilannetta pahentavat myös järvessä leviävät vieraslajit, kuten ruokakalaksi tuodut karppi ja tilapiat ja ympäristöä muokkaava vesihyasintti. == Lähteet == Luokka:Ahvenkalat
Öreälven

Öreälven on Ruotsissa Västerbottenin läänissä virtaava 106 kilometriä pitkä joki, joka muodostaa Öreälvenin vesistössä 212 kilometrin pituisen pääuomaan alaosan. Joen valuma-alueen pinta-ala on 3 029 neliökilometriä ja se laskee Pohjanlahden Selkämereen Nordmalingin kunnassa. Joki alkaa Örträsksjönin järvestä ja se on tällä tavalla määriteltynä 106 kilometriä pitkä. Monesti pituudeksi ilmoitetaan kuitenkin 190 kilometriä, millä tarkoitetaan vesistön pääuomaa. Örträsksjöniin laskeva Örån muodostaa pääuoman yläjuoksun, joka alkaa Alsträsketistä. == Lähteet == === Huomautuksia === === Viitteet === * Luokka:Ruotsin joet
Kalevi Aho (jääkiekkoilija)

Kalevi Aho (s. 15. toukokuuta 1956 Kaarlela, Kokkola) on suomalainen entinen jääkiekkoilija. Hän aloitti pelaajauransa aikuisten sarjoissa Kokkolan Hermeksen (Suomensarja-joukkueessa) kaudella 1972–1973. Hermeksestä hän siirtyi Vaasan Sportin I-divisioona-joukkueeseen kaudelle 1976–1977. Vaasassa Aho pelasi kaksi kautta ennen siirtymistään Turkuun, TPS:n liigajoukkueeseen. Turussa Aho pelasi Jääkiekon SM-liigaa kaudesta 1978–1979 kauteen 1985–1986 asti kaikkiaan 277 ottelua. Näissä otteluissa hän teki 67 maalia ja antoi 94 maaliin johtanutta syöttöä. Jäähyminuutteja hänelle tuomittiin 152 min. SM- liigan playoffotteluita Aholle kertyi kahdeksan kauden aikana 58 kpl joissa hän teki tehot 2+10 ja istui jäähyllä 52 minuuttia. Näinä vuosina hän oli voittamassa TPS:lle kahdesti SM-hopeaa ja kahdesti SM-pronssia. == Saavutukset == * 2x SM-hopeaa (1982, 1985) * 2x SM-pronssia (1979, 1981) ==Lähteet== Luokka:Suomalaiset jääkiekkoilijat Luokka:Vuonna 1956 syntyneet Luokka:Elävät henkilöt
HIFK Golf

HIFK Golf tai HIFK Golf ry on Helsingissä toimiva golfseura. HIFK Golf perustettiin vuonna 2017. HIFK Golfin edeltäjänä toimi Helsinki City Golf ry, nimenvaihdoksessa seura sai pitää Helsinki City Golfin kotikentän eli Paloheinän golfkentän. == Liittyminen HIFK:hon == HIFK Golfin toiminnanjohtaja Hanna Teerijoki yhdisti uuden seuransa HIFK:n suureen lajivalikoimaan. HIFK:n lajivalikoimassa on tällä hetkellä mm. jääpallo, jalkapallo, yleisurheilu, salibandy, jääkiekko, käsipallo ja keilaus. == Lähteet == Luokka:HIFK Luokka:Suomalaiset golfseurat
Mogurnda mosa

Mogurnda mosa on torkkujien heimoon kuuluva äärimmäisen uhanalainen kalalaji, jolla ei ole suomenkielistä nimeä. Kalan maksimipituus on 11,7 senttimetriä. Mogurnda mosa elää Papua-Uuden-Guinean eteläisellä ylänköalueella Kutubujärvessä. Elinympäristön muutokset, jotka johtuvat maakaasun ja öljyn poraamisesta alueella, ovat johtaneet lajin uhanalaisuuteen. Putkien vetäminen on saastuttanut kosteikkoalueita, ja pumppaus on saattanut vaikuttaa pohjaveden tasoon. Vuosina 2012–2013 havaittiin laajoja kalakuolemia. Tilannetta pahentavat myös järvessä leviävät vieraslajit, sekä ruokakalaksi tuodut karppi ja tilapiat että ympäristöä muokkaava vesihyasintti. == Lähteet == Luokka:Ahvenkalat
Stella Tennant

Stella Tennant (17. joulukuuta 1970 – 22. joulukuuta 2020) oli brittiläinen huippumalli. Hän teki töitä lukuisille tunnetuille brändeille kuten Versace, Calvin Klein ja Burberry. Tennant kuoli 50-vuotiaana 22. joulukuuta 2020. Hän oli naimisissa ranskalaisen valokuvaajan David Lasnetin kanssa ja heillä oli neljä lasta. Tennant oli Devonshiren 11. herttuan Andrew Cavendishin ja Deborah Mitfordin lapsenlapsi. == Lähteet == Luokka:Brittiläiset mallit Luokka:Vuonna 1970 syntyneet Luokka:Vuonna 2020 kuolleet
Pronssitilapia

Pronssitilapia (Oreochromis esculentus) on tilapioihin kuuluva kirjoahvenlaji. Pronssitilapian pituus aikuisena on 31 senttimetriä. Pronssitilapiaa tavataan Victorianjärven vesistössä ja Kanyabolijärvessä, mutta se on kadonnut varsinaisesta Viktorianjärvestä ja Kyogajärvestä. Sitä on istutettu moniin alueen tekojärviin. Niilinahven ja niilintilapia ovat syrjäyttäneet sen, ja ylikalastus on aiheuttanut lajin harvinaistumista. == Lähteet == Luokka:Kirjoahvenet
Jemielnica

Jemielnica on maalaiskunta Strzelcen piirikunnassa Puolassa. Sen väkiluku oli vuoden 2019 lopussa 7 236. Strzelcen piirikunnan asukkaista 9,6 prosenttia asuu Jemielnican kunnassa ja sen pinta-alasta 15,3 prosenttia kuuluu Jemielnican kuntaan. Kylät kunnassa ovat Barut, Centawa, Gąsiorowice, Jemielnica, Piotrówka, Wierchlesie sekä Łaziska. Vuoden 2019 lopussa 50,8 prosenttia Jemielnican asukkaista oli naispuolisia ja 49,2 prosenttia miespuolisia. Alle 18-vuotiaat muodostivat 16,5 prosenttia kunnan väestöstä, työikäiset 64,7 prosenttia ja eläkeikäiset 18,7 prosenttia väestön keski-iän ollessa 41,6 vuotta. Vuonna 2019 Jemielnican kunnassa syntyi 76 lasta. Puolan vuoden 2011 väestönlaskennassa kunnan väestöstä 24,5 prosenttia oli saksalaisia, ja saksan kielellä onkin kunnassa virallisen avustavan kielen asema.Urzędowy rejestr gmin, w których używany jest język pomocniczy (PDF) == Lähteet == == Aiheesta muualla == * Gmina Wiejska Jemielnica Opolen tilastokeskus. Luokka:Opolen voivodikunnan kunnat
Ploëzal

Ploëzal (bretoniksi Pleuzal) on kunta läntisessä Ranskassa Côtes-d'Armorin departementissa Bretagnen alueella. Se sijaitsee noin 20 kilometriä Guingampin kaupungista pohjoiseen. Kunnan nähtävyys on linna Château de la Roche-Jagu. Se on rakennettu 1400-luvulla samalla paikalla olleen keskiaikaisen linnoituksen paikalle. La Roche-Jagu -perheen goottilainen linna oli alun perin paljon suurempi. Se on ainoa keskiaikainen linna Trieuxjoen rannalla. Niitä on alun perin ollut kymmenkunta valvomassa joen liikennettä, mutta muut ovat tuhoutuneet. Linnassa on tehty suuria kunnostustöitä sen jälkeen, kun Côtes d'Armorin departementti otti sen haltuunsa. Linnassa järjestetään tapahtumia ja näyttelyitä. Linnan puutarha on listattu merkittäväksi puutarhaksi. Tiedosto:Chateau_de_La_Roche_Jagu_(22).JPG|Château de la Roche-Jagu Tiedosto:Château_de_la_Roche-Jagu-_Les_Jardins-6099.jpg|Linnan puutarhaa ==Lähteet== ==Aiheesta muualla== Luokka:Côtes-d’Armorin kunnat
Joselyn Cano

Joselyn Cano (14. maaliskuuta 1990 – 7. joulukuuta 2020) oli yhdysvaltalainen sosiaalisen median vaikuttaja. Hänen Instagram-tilillään oli yli 12 miljoonaa seuraajaa. Lisäksi hän esiintyi mallina ja suunnitteli uima-asumalliston. Sosiaalisen median suosion vuoksi häntä on kutsuttu latinalaisamerikkalaisessa mediassa ”meksikolaiseksi Kim Kardashianiksi”. Cano kuoli 7. joulukuuta 2020. Lehtitietojen mukaan hän matkusti Kolumbiaan kauneusleikkaukseen ja kuoli leikkauksen komplikaatioihin. == Lähteet == Luokka:Yhdysvaltalaiset julkisuuden henkilöt Luokka:Vuonna 1990 syntyneet Luokka:Vuonna 2020 kuolleet
Panganintilapia

Panganintilapia (Oreochromis jipe) on tilapioihin kuuluva kirjoahvenlaji. Panganintilapian maksimipituus on 50 senttimetriä. Panganintilapiaa tavattiin alkujaan vain Jipejärvessä Panganin vesistössä Kenian ja Tansanian rajalla. Se on levittäytynyt myös Nyumba ya Munguun Ruvujokea pitkin. Ylikalastus on aiheuttanut lajin harvinaistumista, samoin kuin elinympäristön vahingoittuminen, veden suolapitoisuuden nousu vedenpinnan laskiessa sekä tarttuvat taudit. == Lähteet == Luokka:Kirjoahvenet Luokka:Uhanalaiset kalat
Kenian senaatti

Kenian senaatti () on Kenian parlamentin ylähuone. Se koostuu 67 edustajasta, jotka valitaan vaaleilla viiden vuoden välein. Vaalit pidetään samassa yhteydessä alahuone- ja presidentinvaalien yhteydessä.. Parlamentaarista työtä tehdään 20 pysyvässä valiokunnassa. Lisäksi tarvittaessa voidaan perustaa ad hoc -valiokuntia.. == Senaattorit == Perustuslain mukaan senaattorit edustavat Kenian eri alueita. Tähän kuluvat mm. alueita koskevien lakien säätäminen ja alueille budjetoitujen verovarojen jakaminen.. Muilta osin senaatilla ei ole valtaa valtiontaloutta koskevissa asioissa, vaikka ylä- ja alahuoneella on muuten samat valtuudet. Senaattorien paikkoja on kiintiöity eri ihmisryhmille seuraavasti: * 16 paikkaa naisille * 2 nuorison (18–34) edustajaa, joista toinen on mies ja toinen nainen * 2 vammaisten edustajaa, joista toinen mies ja toinen nainen Ehdokkaiksi senaatin vaaleissa voivat asettua kaikki vähintään 18-vuotiaat rekisteröityneet äänestäjät, joilla on Kenian kansalaisuus sekä toisen asteen koulutus. Ehdokkaita voivat asettaa poliittiset puolueet tai vähintään 2000 äänestäjän tukemat valitsijamiesyhdistykset. Ehdokkailta kerätään myös ehdolleasettumismaksu: 50 000 šillinkiä muilta, kuin kiintiöpaikkojen ehdokkailta, joilla maksu on puolet pienempi. Muussa poliittisessa virassa, kuten esim. kansalliskokouksen edustajat ja alueellisten parlamenttien edustajat eivät voi asettua ehdokkaaksi.. Senaatti voi tarvittaessa myös erottaa alueiden kuvernöörejä. Tätä ennen kuvernöörin erottamiselle tulee saada alueellisen hallinnon tuki äänestyksessä.. == Lähteet == Luokka:Kenian politiikka Luokka:Ylähuoneet
A Kind of Magic (kappale)

A Kind of Magic on brittiläisen rock-yhtyeen Queenin kappale. Se on toinen Roger Taylorin A Kind of Magic -albumille kirjoittamista kappaleista. Vuonna 1991 se julkaistiin myös yhtyeen Greatest Hits II -levyllä. == Lähteet == Luokka:Queenin kappaleet Luokka:Vuoden 1986 kappaleet
Erquy

Erquy (bretoniksi Erge-ar-Mor) on kunta läntisessä Ranskassa Côtes-d'Armorin departementissa Bretagnen alueella. Se sijaitsee Englannin kanaalin rannikolla. Erquyn edustalla on satama ja saman itäpuolella työntyy mereen Cap d'Erquyn niemi. Kelttien on sanottu pitäneen niemeä vartiopaikkana, josta on voinut seurata rannikon liikennettä. Niemestä on löytynyt jälkiä kelttien oppidumista. Erquy on vanha perinteinen kalastajakylä. Sen kalastuslaivasto tunnetaan kampasimpukoiden keräämisestä Saint-Brieucinlahdella. Pyynti on tosin rajattu vain talvikuukausiksi. Lähes kaikki satamarakennukset on muutettu ravintoloiksi ja kaupoiksi matkailijoita varten. Seudun kivi on purppuranväristä, ja se on ollut pitkään arvostettua kaikkialla Ranskassa. Kiveä louhitaan edelleen kunnan alueella. Tiedosto:Port_d'Erquy_en_Bretagne_(1978).JPG|Kalastusaluksia Erquyn satamassa Tiedosto:Erquy-wagonnet_des_carrières_du_port.jpg|Vanha kivilouhimo ==Lähteet== ==Aiheesta muualla== Luokka:Côtes-d’Armorin kunnat
Civic United Front

Civic United Front (swahiliksi Chama Cha Wananchi), lyh. CUF, on tansanialainen liberaali puolue. Se kuuluu ALN:n ja Liberal Internationalin jäsen. Puolue on perustettu 28. toukokuuta 1992, kun kaksi kansalaisjärjestöä yhdistyi puolueeksi: KAMAHURU ajoi Sansibarin demokratisaatiota ja Civic Movement ihmisoikeuksia mantereen puolella.. Puolueen tuki on perinteisesti tullut Sansibarilta sekä mantereelle muuttaneilta arabitaustaisilta tansanialaisilta sekä paikalliselta muslimiväestöltä. Marraskuussa 2020 puolue ilmoitti boikotoivansa kaikkia vaaleja kunnes maahan perustetaan riippumaton vaalikomissio. Toistaiseksi puolue kertoi myös tavoittelevansa uutta perustuslakia, jolla halutaan puheenjohtaja Ibrahim Lipumban mukaan luoda maahan rehelliset vaalit.. CUF kannattaa Tansanian siirtymistä federaatiomalliin, jossa Sansibarille taataan oma entistä autonomisempi asema. Puolueella ei ole edustusta Sansibarin alueparlamentissa. Viimeisimmissä vaaleissa 2016 puolue boikotoi vaaleja.. == Lähteet == Luokka:Tansanian puolueet Luokka:Liberaalit puolueet Luokka:Liberal International
Teemu Potapoff

Teemu ”Pastori” Potapoff (s. 1973 Oulu) on suomalainen toimittaja, kolumnisti, kirjailija ja järjestyksenvalvoja. Hän on työskennellyt toimituspäällikkönä Nelosella. Potapoff on työskennellyt sivutoimisesti ovimiehenä helsinkiläisissä ravintoloissa yli kahden vuosikymmenen ajan. Potapoff on koulutukseltaan teologian maisteri. Syksystä 2019 lähtien Potapoff on yhdessa Renne Korppilan kanssa luotsannut Otetaan yhdet- nimistä podcastia. == Kirjat == * * * * * == Lähteet == Luokka: Suomalaiset toimittajat Luokka: Suomalaiset kirjailijat Luokka:Vuonna 1973 syntyneet Luokka:Elävät henkilöt
Valkopäätilapia

Valkopäätilapia (Oreochromis karomo) on tilapioihin kuuluva äärimmäisen uhanalainen kirjoahvenlaji. Valkopäätilapian pituus aikuisena on 28 senttimetriä. Valkopäätilapiaa tavataan Tansaniassa Malagarasijoessa ja sen suistossa. Ylikalastus on vaikuttanut lajin uhanalaisuuteen. == Lähteet == Luokka:Kirjoahvenet Luokka:Uhanalaiset kalat
Tohfa

Tohfa (suomeksi ”Lahja”) on vuonna 1984 ensi-iltansa saanut intialainen hindinkielinen romanttinen draamaelokuva. Sen ohjasi K. Raghavendra Rao ja pääosia näyttelivät Jeetendra, Sridevi ja Jaya Prada. Tohfa oli hindinkielinen uudelleenfilmatisointi Raon ohjaamasta telugunkielisestä elokuvasta Devatha vuodelta 1982. Se oli vuoden eniten tuottanut hindinkielinen elokuva. == Juoni == Janki (Jaya Prada) ja Lalita (Sridevi) ovat siskoksia ja hyvin läheisiä. Lalita ja Ram (Jeetendra) rakastuvat tulisesti. Heidän tietämättään Janki on myös rakastunut Ramiin. Kun Lalita saa tietää, hän uhraa oman suhteensa Ramiin ja menee pikaisesti naimisiin kelvottoman Kamleshin (Shakti Kapoor) kanssa. Kamlesh pidätetään heti heidän avioiduttuaan. Tietämättä Lalitan todellista motiivia, Ram ja Janki ovat raivoissaan hänelle. Lalita muuttaa pois eikä häntä nähdä moneen vuoteen. Ram ja Janki menevät naimisiin ja elävät onnellista avioelämää. Heidän ainoa murheensa on lapsettomuus. Vuosien jälkeen Ram kohtaa Lalitan, joka elättää ja kasvattaa poikaansa yksin. Järkytyksekseen Ram ymmärtää olevansa pojan isä. Lapsi oli saanut alkunsa hetken huumassa ennen heidän eroaan. Ram tuntee uskollisuutta vaimoaan kohtaan, mutta samalla tuntee myös kiintymystä poikaansa kohtaan. Lasta odottava Janki saa tietää sisarensa paluusta ja luulee Ramin ja Lalitan pettävän häntä. Lalita tappaa vankilasta vapautuneen Kamleshin tämän uhatessa Lalitan pojan henkeä. Lopulta kaikki väärinkäsitykset selviävät. Janki ymmärtää Lalitan tehneen suuren uhrauksen ja tuntee syyllisyyttä. Janki synnyttää tyttären ja kuolee, jättäen lapsen Ramin ja Lalitan hoidettavaksi. == Näyttelijät == == Soundtrack == == Lähteet == == Aiheesta muualla == * Luokka:Vuoden 1984 intialaiset elokuvat Luokka:Hindinkieliset elokuvat Luokka:Intialaiset romanttiset draamaelokuvat Luokka:Intialaiset uudelleenfilmatisoinnit
Mustaevätilapia

Mustaevätilapia (Sarotherodon linnellii) on tilapioihin kuuluva äärimmäisen uhanalainen kirjoahvenlaji. Mustaevätilapian maksimipituus on 18,5 senttimetriä. Kutuasussa koiras on vihreä ja naaras hopeanharmaa. Mustaevätilapiaa tavattu vain Kamerunista Barombi-Mbojärvestä. Sen elinympäristöön vaikuttavat metsien hakkuut, palmuöljyviljelmät ja kaskiviljely. Kraatterijärven pohjasta nousee ajoittain suuria määriä hiilidioksidia, mikä on aiheuttanut syvänveden kalojen joukkokuolemia. == Lähteet == Luokka:Kirjoahvenet Luokka:Uhanalaiset kalat
Lögdeälven

Lögdeälven on Ruotsissa Västerbottenin läänissä virtaava alle 200 kilometriä pitkä joki, joka muodostaa Lögdeälvenin vesistössä sen pääuoman. Alajuoksulla pääuomaa kutsutaan Lögdeälveniksi ja yläjuoksulla Lögdåniksi. Joen valuma- alueen pinta-ala on 1 608 neliökilometriä ja se laskee Pohjanlahden Selkämereen Lögdeåssä Nordmalingin kunnassa. == Lähteet == === Huomautuksia === === Viitteet === * Luokka:Ruotsin joet
Moälven

Moälven on Ruotsissa Västernorrlandin läänissä virtaava 35 kilometriä pitkä joki, joka muodostaa Moälvenin vesistön noin 130 kilometrisen pääuomaan alajuoksun. Joen valuma-alueen pinta-ala on 2 307 neliökilometriä ja se laskee Pohjanlahden Selkämereen Örnsköldsvikin keskustaajamassa. == Pääuoma == Joki alkaa Anundsjösjönistä ja sen pituus on noin 35 kilometriä. Valuma-alueen pääuoma on yli 130 kilometriä pitkä ja se alkaa Nedre Karpsjönistä. Tälläkin on yläjuoksulla puroja, mutta niitä ei mainita tässä. Pääuoman kulu on seuraava: Karpsjöbäcken, Lappmytbäcken, Kvarnån, Stugusjön, Stugusjöån, Ytter- Åselsjön ja Över Åselsjön, Åselån, Åbosjönån, Åbosjönån, Norra Anundsjöån, Anundsjösjön ja Moälven. == Lähteet == === Huomautuksia === === Viitteet === * Luokka:Ruotsin joet
Mauritiuksen kielet

Mauritiuksella ei ole alkuperäisväestöä, vaan ensimmäiset saarelle asettuneet asukkaat olivat hollantilaiset tutkimusmatkailijat vuonna 1598. Näin ollen kaikki maan kielet ovat tulleet muualta. Mauritiuksen perustuslaki ei nimeä mitään kieltä viralliseksi kieleksi. Maan käytetyimmät kielet ovat englanti, ranska ja morisyen.. == Morisyen == Morisyen eli Mauritiuksen kreoli on ranskaan pohjautuva kreolikieli, joka muistuttaa paljon Seychellien kreolia. Suurin osa maan asukkaista, noin 90 % koko väestöstä, puhuu sitä. Mauritiuslaisten identiteetti rakentuu pitkälti juuri kreolikielen varaan ja kieltä pidetään maan kansalliskielenä. == Englanti ja ranska == Mauritius on ollut sekä Ison-Britannian että Ranskan siirtomaa, minkä vuoksi englannilla ja ranskalla on vahva asema maassa. Ranskaa käytetään pääsääntöisesti mediassa ja opetuksessa. Englanti sen sijaan on ensisijainen parlamentin käyttämä kieli.. == Muut kielet == Merkittävä osa Mauritiuksen väestöstä on taustaltaan intialaisia, jotka käyttävät kotikielenään bhojpuria, marathia, telugua ja tamilia. 1950-luvulta alkaen Mauritiukselle on muuttanut myös paljon kiinalaistaustaisia asukkaita. Monet ovat kääntyneet roomalaiskatolisuuteen ja puhuvat äidinkielenään morisyenia.. Toisinaan puhutaan hakka- ja mandariinikiinaa. Vuonna 1988 maahan avattiin Kiinan kulttuurin keskus, joka tukee mm. kiinan kielen opetusta. == Lähteet == *
Willehad

Pyhä Willehad oli kristitty lähetyssaarnaaja ja Bremenin ensimmäinen piispa vuosina 787–789. Han oli syntynyt Northumbriassa. Kun hänet oli vihitty papiksi, hän lähti lähetystyöhön Friisinmaalle jatkamaan Bonifatiuksen aloittamaa työtä. Myöhemmin Kaarle Suuri lähetti hänet evankelioimaan sakseja. Kaarle Suuren voitettua saksit Willehadista tuli piispa, ja hän valitsi Bremenin piispankaupungikseen. Luokka:Lähetyssaarnaajat Luokka:Piispat Luokka:Brittiläiset pyhimykset Luokka:Bremenin kaupungin historia Luokka:Saksan historia Luokka:Keskiajan henkilöt Luokka:Vuonna 789 kuolleet
Anxhela Peristeri

Anxhela Peristeri (s. 24. maaliskuuta 1986 Korçë, Albania), tunnettu myös pelkällä nimellä Anxhela, on albanialainen laulaja. Hän voitti Festivali i Këngësin 59. tuotantokauden kappaleella "Karma", ja edusti näin Albaniaa vuoden 2021 Euroviisuissa Rotterdamissa. == Elämä ja ura == Peristeri syntyi 24. maaliskuuta 1986 Albanian Korçëssa ortodoksiuskoiseen albanialaiseen perheeseen. Joulukuussa 2001 Peristeri osallistui Festivali i Këngës -kilpailuun kappaleella "Vetëm ty të kam". Vuoden 2016 joulukuussa hän osallistui ensimmäistä kertaa vuoden 2016 Kënga Magjike -kilpailuun kappaleella "Genjeshtar", ja sijoittui kilpailussa toiseksi. Sitten joulukuussa 2017 hän voitti vuoden 2017 Kënga Magjike -kilpailun (19. tuotantokausi) kappaleella "E Çmendur". Vuoden tauon jälkeen hän osallistui jälleen vuoden 2019 Kënga Magjike -kilpailuun "Dikush i imi" sijoittuen kolmanneksi. Lokakuussa 2020 Albanian televisioyhtiö RTSH ilmoitti Peristerin olevan yksi 26:sta kilpailijasta Festivali i Këngësin 59. tuotantokaudella. Hän kilpaili kilpailussa kappaleella nimeltä "Karma". 23. joulukuuta pidetyssä finaalissa Peristeri julistettiin voittajaksi ja hän edusti näin Albaniaa vuoden 2021 Eurovision laulukilpailussa. Hän kilpaili toisessa semifinaalissa ja pääsi finaaliin. Finaalissa hän saavutti 21. sijan, jossa hän sai 57 pistettä. ==Diskografia== === Albumit === * Anxhela për ju (2004) === Singlet === ==== Pääartistina ==== Nimi Vuosi Listasijoitus Albumi ALB "Vetëm ty të kam" 2001 — rowspan="1" "1001 djem" 2004 — Anxhela për ju "Ishe mbret" — "Hej ti" 2005 — rowspan="23" "Sonte dridhuni" — "Femër mediatike" 2014 — "Ai po ikën" — "Bye Bye" 2015 — "Ska si ne" — "Si po jetoj" — "Llokum" 2016 — "Genjështar" — "Qesh" 2017 — "I joti" — "E Çmëndur" — "Insanely in Love" 2018 — "Shpirti ma di" 73 "Pa mua" 74 "Muza ime" 2019 — "Maraz" — "Shpirt i bukur" 82 "Dikush i imi" — "Ata" 2020 100 "Dashni" — "Lujta" — "Karma" — == Lähteet == Luokka:Albanialaiset laulajat Luokka:Albanian euroviisuedustajat Luokka:Vuoden 2021 euroviisuedustajat Luokka:Vuonna 1986 syntyneet Luokka:Elävät henkilöt
Karma (Anxhela Peristerin kappale)

Karma on albanialaisen laulajan Anxhela Peristerin esittämä kappale, jolla hän voitti Festivali i Këngësin 59. tuotantokauden ja edusti Albaniaa vuoden 2021 Eurovision laulukilpailussa, Rotterdamissa. Kappale kilpaili toisessa semifinaalissa, jossa se sijoittui kymmenenneksi 112 pisteellä ja pääsi finaaliin. Finaalissa kappale sai 57 pistettä ja sijoittui 21:nneksi. == Lähteet == Luokka:Albanian euroviisuedustuskappaleet Luokka:Vuoden 2021 euroviisuedustuskappaleet
Tennant

Tennant on muun muassa *Tennantiitti, sulfidimineraali == Tennant etunimenä == * James Tennant Baldwin, afro-amerikkalainen kirjailija * Tennant McVea, pohjoisirlantilainen jalkapalloilija == Tennant sukunimenä == * David Tennant (s. 1971), skotlantilainen näyttelijä * Charles Tennant (1768–1838), skotlantilainen kemisti ja teollisuusmies * Mark Tennant, yhdysvaltalainen taidemaalari * Stella Tennant (1970–2020), brittiläinen huippumalli * Smithson Tennant (1761–1815), englantilainen kemisti Luokka:Etunimet Luokka:Sukunimet
Alain-Guillaume Bunyoni

Alain-Guillaume Bunyoni on burundilainen poliitikko. Hän on toiminut maansa pääministerinä 23. kesäkuuta 2020 alkaen. Hän edustaa GNDD-FND-puoluetta. == Lähteet == Luokka:Burundin pääministerit Luokka:Vuonna 1972 syntyneet Luokka:Elävät henkilöt
Janusz Olejniczak

Janusz Olejniczak (2. lokakuuta 1952 Wrocław – 20. lokakuuta 2024) oli puolalainen pianisti, joka työskenteli ajoittain myös näyttelijänä.Janusz Olejniczak Culture.pl Olejniczak aloitti pianotunneilla käymisen Łódźissa ja jatkoi opintojaan Varsovassa Luiza Walewskan, Ryszard Bakstin, Zbigniew Drzewieckin, Barbara Hesse-Bukowskan sekä Wiktor Mierżanowin johdolla. Lisäksi hän suoritti vuosina 1971–1973 opintoja Pariisissa Constantine Schmaelingin ja Witold Małcużyńskin johdolla. Vuonna 1970 Olejniczak palkittiin kansainvälisessä Chopin-pianokilpailussa Varsovassa. Hän istui sittemmin itse tuomariston jäsenenä Chopin-kilpailussa, teki opetustyötä Puolassa ja piti mestarikursseja eri puolilla maailmaa. Olejniczak loi kansainvälistä uraa eri maanosissa. Hän esiintyi sellaisten kapellimestarien kuin Witold Rowickin, Jerzy Maksymiukin, Frans BrüggeninJanusz Olejniczak Narodowy Instytut Fryderyka Chopina, Philippe Herreweghen, Charles Dutoit'n, Jacek Kaspszyk, Wojciech Michniewskin, Kazimierz Kordin, Grzegorz Nowakin, Marek Pijarowskin, Andrzej Markowskin ja Marek Mośin johdolla. Olejniczak esitti yhtenä ensimmäisistä pianisteista Frédéric Chopinin musiikkia historiallisilla soittimilla. Vuonna 1997 hän kantaesitti Gia Qantšelin teoksen Valse Boston pianolle ja orkesterille. Olejniczak teki levytyksiä monille levymerkeille. Hänen levyttämäänsä ohjelmistoon kuului musiikkia Jean-Philippe Rameaulta, Wolfgang Amadeus Mozartilta, Franz Lisztiltä, Chopinilta, Franz Schubertilta, Sergei Prokofjevilta, Wojciech Kilarilta ja Mikołaj Góreckilta. Olejniczak esiintyi Andrzej Żuławskin Chopin-aiheisessa La Note bleue -elokuvassa nimiroolissa ja soitti Ignacy Jan Paderewskia Łukasz Barczykin elokuvassa Hiszpanka. Hän soitti myös Roman Polanskin elokuvassa Pianisti ja Jerzy Antczakin elokuvassa Chopin. Pragnienie miłości. Olejniczak sai monia palkintoja ja tunnustuksia, kuten useita Fryderyk-palkintoja, Polonia Restituta -ritarikunnan upseerin ristin (2000) ja Gloria Artis -mitalin (2005). == Lähteet == Luokka:Puolalaiset pianistit Luokka:Vuonna 1952 syntyneet Luokka:Vuonna 2024 kuolleet
Tottolan rautatietunneli

Tottolan rautatietunneli sijaitsee rantaradalla Karjaan ja Salon välisellä rataosuudella Salossa. Tunneli 531 metriä pitkä ja se avattiin vuonna 1959. Tunneli on ahdas ja sen poikkileikkaus on osin vain 35 neliömetriä. Tunneli avattiin liikenteelle ensimmäisen kerran jo 20. joulukuuta 1958, mutta pengersortuman takia tunneli jouduttiin sulkemaan. Se avattiin uudelleen 30. syyskuuta 1959. Lisäksi tunnelin keskiosa jouduttiin rakentamaan teräsbetoniholviin kallion notkon takia. Tunnelin nopeusrajoitus on yksikerrosvaunuille 160 km/h, kaksikerrosvaunuille 120 km/h ja Pendolinoille 180 km/h. == Lähteet == Luokka:Suomen rautatietunnelit Luokka:Salon liikenne
Barbara Hesse-Bukowska

Barbara Stella Hesse-Bukowska (8. helmikuuta 1930 Łódź – 9. joulukuuta 2013) oli puolalainen pianisti.Barbara-Hesse Bukowska The Fryderyk Chopin InstituteBarbara Hesse-Bukowska AllMusic Hesse-Bukowska syntyi muusikkosukuun. Hänelle alkoi opettaa pianonsoittoa hänen äitinsä, jonka jälkeen seuraavaksi opettajaksi tuli Czesław Aniołkiewicz. Myöhemmin Hesse-Bukowskan opettajia olivat Varsovassa Maria Glińska-Wąsowska ja Margerita Trombini-Kazuro sekä Łódźissa Maria Wiłkomirska. Vuonna 1949 Hesse-Bukowska valmistui Varsovan valtionmusiikkikorkeakoulusta. Samana vuonna hän sai toisen palkinnon neljännessä kansainvälisessä Frédéric Chopin -pianokilpailussa, ja vuonna 1953 hän pääsi viidennelle sijalle Long–Thibaud-kilpailussa Pariisissa. 1950-luvun lopussa Hesse-Bukowska sai Pariisissa täydentävää opetusta Arthur Rubinsteinilta Puolan hallituksen myöntämällä stipendillä. Hesse-Bukowska piti ensimmäisen julkisen konserttinsa 1. heinäkuuta 1945 Łódźissa ja esiintyi eri maanosissa toimiessaan aktiivisesti konserttipianistina 1950–1970-luvuilla. Hänelle myönnettiin Harriet Cohen -mitali vuonna 1962. Kapellimestareita, joiden johdolla Hesse-Bukowska soitti, olivat muiden muassa Nikolai Anosov, Hermann Abendroth, Adrian Boult, Enrique Bátiz, Henryk Czyż, Jerzy Katlewicz, Jan Krenz, Kurt Masur, Witold Rowicki, Stanisław Skrowaczewski ja Stanisław Wisłocki. Hesse-Bukowska levytti muiden muassa Polskie Nagrania Muza - ja Deutsche Grammophon -levymerkeille. Levytettyyn ohjelmistoon kuuluu Frédéric Chopinin, Karol Szymanowskin, Ignacy Jan Paderewskin ja Ludomir Różyckin teoksia. Hesse-Bukowska aloitti vuonna 1963 opettamisen Wrocławin valtionmusiikkikorkeakoulussa ja vuonna 1972 Varsovan valtionmusiikkikorkeakoulussa. Hän istui tuomariston jäsenenä monissa kansainvälisissä pianokilpailussa, esimerkiksi Chopin-kilpailuissa vuosina 1985, 1990 ja 1995. == Lähteet == Luokka:Puolalaiset pianistit Luokka:Vuonna 1930 syntyneet Luokka:Vuonna 2013 kuolleet